Edi Iordănescu a anunțat lista jucătorilor convocați pentru ultimele două partide amicale pe care tricolorii le vor disputa înainte de participarea la Campionatul European, iar numele lui Alexandru Mitriță lipsește de pe aceasta. Criticat de mai multe voci importante din fotbalul autohton, selecționerul a oferit o explicație scurtă.
Edi Iordănescu spune că „a mers pe continuitate” - Răzvan Lucescu explică: „Alexandru Mitriță nu este cel mai mare luptător”
Mitriță a avut parte de un sezon excelent (16 goluri și 14 pase decisive), dar nu a fost suficient pentru a obține o convocare la turneul final din Germania.
Iordănescu a precizat că „e greu să integrezi jucători noi” și a spus că fotbalistul în vârstă de 29 de ani ar putea fi chemat la națională în viitor.
„Sunt atuuri pe care le avem, coeziunea, omogenitatea. Ați văzut că nu sunt modificări. Am mers pe continuitate, e greu să integrezi jucători noi acum. Sigur, în viitor puteți să vedeți și alți jucători care să intre în acest grup. Pentru moment, am mers pe continuitate” - Edi Iordănescu, potrivit as.ro.
Răzvan Lucescu, fost antrenor al lui Mitriță la PAOK, a explicat că există momente în care acesta „nu este cel mai mare luptător”.
„Nu știu de ce nu a prins lotul. Este un antrenor care a decis un lot. Eu nu știu lotul, iau de bun ce îmi spui. Antrenorul știe ce are de făcut.
Eu pot să vorbesc despre Alex, despre talentul lui, despre caracterul lui. Un talent incredibil, un băiat extraordinar, serios. Probabil că nu este cel mai mare luptător în momentele de dificultate.
Cred că pentru el Universitatea Craiova este locul perfect. Este un jucător care trebuie să fie rege acolo unde este și Craiova îi poate oferi asta” - Răzvan Lucescu, citat de gsp.ro.
Lotul României pentru amicalele cu Bulgaria și Liechtenstein, ultimele înainte de Euro 2024
28 de fotbaliști au fost selecționați pentru meciurile cu Bulgaria (marți, 4 iunie, ora 21:30, Stadion Steaua) și Liechtenstein (vineri, 7 iunie, ora 21:00, Stadion Steaua):
PORTARI
Florin NIȚĂ (Gaziantep | Turcia, 20/0), Horațiu MOLDOVAN (Atletico Madrid | Spania, 10/0), Ștefan TÂRNOVANU (FCSB, 1/0), Răzvan SAVA (CFR Cluj, 0/0);
FUNDAȘI
Andrei RAȚIU (Rayo Vallecano | Spania, 16/1), Vasile MOGOȘ (CFR Cluj, 5/0), Radu DRĂGUȘIN (Tottenham | Anglia, 15/0), Bogdan RACOVIȚAN (Rakow | Polonia, 1/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 26/2), Andrei BURCĂ (Al-Okhdood | Arabia Saudită, 27/1), Nicușor BANCU (Universitatea Craiova, 34/2);
MIJLOCAȘI
Deian SORESCU (Gaziantep | Turcia, 16/0), Marius MARIN (Pisa | Italia, 16/0), Alexandru CICÂLDĂU (Konyaspor | Turcia, 36/4), Răzvan MARIN (Empoli | Italia, 54/3), Nicolae STANCIU (Damac | Arabia Saudită, 68/14), Adrian ȘUT (FCSB, 1/0), Darius OLARU (FCSB, 16/0), Constantin GRAMENI (Farul Constanța, 0/0), Dennis MAN (Parma | Italia, 22/7), Valentin MIHĂILĂ (Parma | Italia, 19/4), Ianis HAGI (Deportivo Alaves | Spania, 33/5), Florinel COMAN (FCSB, 13/1);
ATACANȚI
Denis DRĂGUȘ (Gaziantep | Turcia, 9/2), George PUȘCAȘ (Bari | Italia, 41/11), Denis ALIBEC (Muaither | Qatar, 37/5), Daniel BÎRLIGEA (CFR Cluj, 1/0).
Acesta este și lotul preliminar pentru EURO 2024. Lotul final pentru turneul din Germania, care poate cuprinde până la 26 de jucători, va fi anunțat vineri, 7 iunie, transmite Frf.ro.
Programul României la EURO 2024
- Luni, 17 iunie: ROMÂNIA – Ucraina (München, 16:00)
- Sâmbătă, 22 iunie: Belgia – ROMÂNIA (Köln, 22:00)
- Miercuri, 26 iunie: Slovacia – ROMÂNIA (Frankfurt, 19:00).
*Partidele vor fi LiveBLOG pe HotNews.ro.
Grupele turneului final al Euro 2024
Grupa A: Germania, Ungaria, Scoția, Elveția
Grupa B: Spania, Albania, Croația, Italia
Grupa C: Anglia, Danemarca, Slovenia, Serbia
Grupa D: Franța, Austria, Olanda, Polonia
Grupa E: Belgia, România, Slovacia, Ucraina
Grupa F: Portugalia, Turcia, Cehia, Georgia.